open-index/open-wikipedia-markdown huggingface dataset:
Viimapää

**Viimapää** (sindariksi **Amun Sûl**) on kukkula J. R. R. Tolkienin luomassa fiktiivisessä Keski-Maassa. Viimapää on eteläisin Viimavaarojen kukkulajonosta Arnorissa. Se sijaitsee Suuren idäntien pohjoispuolella noin puolessavälissä Kontua ja Rivendelliä. 

Kukkula on noin 300 metriä ympäröivää maata korkeammalla ja siellä sijaitsi vartiotorni Arnorin kuningaskunnan aikoihin. Vahtitorni ja linnoitukset poltettiin ja tuhottiin vuonna 1409 Kolmatta Aikaa, mutta sen yläosa on edelleen tasainen ja sitä ympäröi kivikehä. Huipulta johtaa pohjoiseen vuoriston linnoitukset yhdistävä polku. Alun perin tornissa oli yksi seitsemästä palantíristä.

Teoksessa *[[Taru sormusten herrasta]]* kerrotaan, kuinka Frodo haavoittuu Viimapäällä vakavasti. Pakomatkalla Briistä Konkari ja hobitit välttelevät päätietä ja lähestyvät Viimapäätä pohjoisesta. Huipulla he löytävät viestin Gandalfilta ja huomaavat lähestyvät sormusaaveet. Yön laskeuduttua sormusaaveet hyökkäävät heidän leiriinsä ja niiden johtaja pistää Morgulin terällä Frodoa olkapäähän. Vaikka muut seurueen jäsenet saavat ajettua sormusaaveet pois, olkapäässä oleva aseen terä ajautuu kohti Frodon sydäntä ja on koitua hänelle kohtalokkaaksi.

## Lähteet
CGA

**CGA** (, myyntinimeltään *Color/Graphics Monitor Adapter*) oli IBM:n vuonna 1981 julkaisema, ensimmäinen värejä tukeva näyttökortti ja ensimmäinen värinäyttöstandardi IBM PC:lle. Standardi käytti Motorola MC6845 -piirisarjaa, ja oli liitettävissä joko NTSC-televisioihin RCA-liittimellä tai varta vasten standardille luotuun, RGBI-liittimellä varustettuun CRT-monitoriin.

## Tekniset ominaisuudet
CGA-korteissa oli 16 kilotavun videomuisti, ja standardin mukaisesti kuudentoista värin paletti. Standardi tuki lisäksi kahta tekstitilaa: 40&nbsp;&times;&nbsp;25 merkkiä ja 80&nbsp;&times;&nbsp;25 merkkiä 16 värillä. Grafiikkatiloista yleisimmät olivat yksivärinen 640&nbsp;&times;&nbsp;200 pikseliä sekä 320&nbsp;&times;&nbsp;200 pikselin neliväritila.

### Väripaletit

Standardi CGA:n väripaletti sisälsi 16 perusväriä, jotka olivat käytössä kahdessa tekstitilassa sekä 80&nbsp;&times;&nbsp;25 -merkkisestä tekstitilasta viritetyssä 160&times;100 pikselin grafiikkatilassa. Yleisimmin grafiikkatiloissa käytettiin kuitenkin neliväripaletteja, joita olivat:

1. neliväripaletti (käytettiin muun muassa Alley Cat -hittipelissä)

2. neliväripaletti (käytettiin muun muassa Castle Master -pelissä)

3. neliväripaletti

### Liitin

### Signaali
Hydroksidi

**Hydroksidi**-ioni (OH-) on vedyn ja hapen muodostama anioni, jonka varaus on -1. Hydroksideiksi sanotaan myös ioniyhdisteitä, joissa tämä ioni on anionina.

Svante Arrhenius määritteli emäksen aineeksi, jonka vesiliuoksessa on hydroksidi-ioneja. Sellaisia olivat ennen kaikkea vesiliukoiset metallihydroksidit, kuten natriumhydroksidi (NaOH). Brønstedin happo-emästeoriassa emäs määritellään aineeksi, joka voi vastaanottaa protonin. Tämän määritelmän mukaan ei metallihydroksideja sellaisenaan pidetä enää emäksinä, mutta niissä oleva OH--ioni on voimakas emäs. Vesiliuokset, joissa hydroksidi-ioneja on enemmän kuin puhtaassa vedessä, ovat emäksisiä, ja hydroksidi-ioni on voimakkain vesiliuoksissa esiintyvä stabiili emäs. Monilla siirtymämetallien hydroksideilla on amfoteerisia ominaisuuksia.

Alkalimetallien hydroksidit, esimerkiksi natrium- ja kaliumhydroksidi, liukenevat runsaasti veteen. Maa-alkalimetallien hydroksidit, esimerkiksi kalsiumhydroksidi eli sammutettu kalkki (Ca(OH)2), ovat jo selvästi niukkaliukoisempia, ja useimmat muut metallihydroksidit eivät liukene käytännöllisesti katsoen lainkaan veteen.

Useat hydroksidit reagoivat hiilidioksidin kanssa muodostaen karbonaatteja.
:2 NaOH + CO2 → Na2CO3 + H2O

## Lähteet

## Katso myös
* hydroksyyli
* hydroniumioni (H3O+)
* oksoniumioni
Biltema

**Biltema** on ruotsalainen tavarataloketju, joka myy muun muassa työkaluja, rakennustarvikkeita, autotarvikkeita, polkupyöriä sekä vapaa-ajan tavaroita. Bilteman perusti Sten-Åke Lindholm vuonna 1963. Toiminta alkoi postimyyntiyrityksenä kellarihuoneistossa Linköpingissä.

Bilteman myymälöitä on Ruotsissa, Suomessa, Norjassa ja Tanskassa. Lisäksi Biltemalla on Suomessa postimyyntiä verkkokaupan kautta.

## Biltema Suomessa

Ensimmäinen Biltema-tavaratalo avattiin Suomessa vuonna 1985.

Biltema-tavarataloja on Suomessa seuraavilla paikkakunnilla:

* Espoo (myymälässä myös Biltema Cafe)
* Helsinki 
* Hyvinkää (myymälässä myös Biltema Cafe)
* Hämeenlinna (2026)
* Joensuu
* Jyväskylä
* Kaarina
* Kangasala (myymälässä myös Biltema Cafe)
* Kemi (myymälässä myös Biltema Cafe)
* Kempele (myymälässä myös Biltema Cafe)
* Kokkola
* Kouvola (myymälässä myös Biltema Cafe) 
* Kuopio
* Lahti
* Lappeenranta (myymälässä myös Biltema Cafe)
* Lohja (myymälässä myös Biltema Cafe)
* Mikkeli (myymälässä myös Biltema Cafe)
* Pori (myymälässä myös Biltema Cafe)
* Porvoo (myymälässä myös Biltema Cafe)
* Raisio (myymälässä myös Biltema Cafe)
* Riihimäki
* Seinäjoki
* Tampere
* Vaasa

## Lähteet

## Aiheesta muualla
*  Biltema Ruotsi
*  Biltema Norja
*  Biltema Suomi
*  Biltema Tanska
Sarbanes–Oxley Act

**Sarbanes–Oxley Act**, joka tunnetaan yleisesti myös nimillä **Public Company Accounting Reform and Investor Protection Act of 2002** ja **SOx** sekä **SarbOx**) on Yhdysvaltain liittovaltion laki, jolla asetetaan kaikkien Yhdysvalloissa pörssinoteerattujen yritysten hallintoa, johtamista ja tilintarkastusyhtiöiden toimintaa koskevia vaatimuksia.  Kimmokkeen esittäjiensä, senaattori Paul Sarbanesin ja edustajainhuoneen jäsenen Mike Oxleyn, mukaan nimetylle laille antoi 2000-luvun alun merkittävät kirjanpitoskandaalit, kuten Enronin, Tyco Internationalin ja WorldComin tapaukset.  Lain tullessa voimaan 30. heinäkuuta 2002 presidentti George W. Bush kutsui lakia "merkittävimmäksi uudistukseksi amerikkalaisissa liiketoimintatavoissa sitten Franklin D. Rooseveltin aikojen".

## Lain tärkeimmät määräykset
Sarbanes-Oxley -laissa on kaikkiaan yksitoista lukua.  Tärkeimmät lain määräykset ovat:
* Uuden julkisten yritysten tilintarkastajien toimintaa valvovan elimen, *Public Company Accounting Oversight Board*in (PCAOB), luominen
* Julkisten yritysten velvollisuus arvioida ja julkaista sisäisten valvontamenetelmien sopivuus ja tehokkuus.  Lisäksi yritysten tilintarkastajien tulee antaa lausunto julkaistujen arvioiden paikkansapitävyydestä.
* Yritysten pääjohtajien ja talousjohtajien velvollisuus vahvistaa yritysten taloudelliset raportit.
* Tilintarkastajien itsenäisyyden ja riippumattomuuden lisäämiseen pyrkivät määräykset, jotka kieltävät tilintarkastajia tekemästä tietyn tyyppisiä toimeksiantoja asiakasyrityksilleen.
* Pörssinoteerattujen yritysten velvollisuus perustaa täysin riippumattomat tilintarkastuskomiteat, joiden tehtävä on valvoa yrityksen ja sen tilintarkastajien välistä yhteistyötä.
* Kielto suurimmalle osalle henkilökohtaisia lainoja yrityksiltä niiden avainhenkilöille.
* Sisäpiirikauppojen nopeampi raportointi.
* Laajennetut ja kovemmat rikos- ja siviilioikeudelliset seuraamukset lain rikkomisesta.

## SOX 404-pykälä
Pykälä 404 on vaativimpia SOX:n asettamia velvoitteita. Sen mukaan yrityksen vuosikertomuksessa pitää
* mainita yritysjohdon vastuusta riittävän sisäisen valvonnan järjestämisestä ja ylläpitämisestä ja 
* raportoida sisäisen valvonnan tehokkuudesta päättyneen tilivuoden lopulla.
Käytännössä se tarkoittaa, että yritys joutuu dokumentoimaan taloudelliset prosessinsa, tunnistamaan avainkontrollinsa sekä vuosittain arvioimaan sisäisen valvonnan tilan testaamalla sisäisiä kontrollejaan. Dokumentointi- ja arviointiprosessi vaatii valtavasti resursseja yritykseltä.

## Lähteet
Częstochowa

**Częstochowa** () on kaupunki Sleesian voivodikunnassa Puolassa Wartajoen varrella. Vuoden 2019 arvion mukaan siellä asui 220&nbsp;433 asukasta. Se tunnetaan ennen kaikkea Jasna Goran luostarissa säilytettävästä Mustan madonnan maalauksesta, jota on epäilty jopa evankelista Luukkaan maalaamaksi ja joka on katolilaisten tärkeä pyhiinvaelluskohde. Kaupungin liepeillä on myös pronssikautinen kaivausalue ja keskiaikainen linna. 

## Historiaa
Jasna Goran kukkulalla on vuonna 1382 perustettu Jasna Goran luostari. Kaupunki on linnoitettu 1620. Ruotsin kuningas Kaarle X Kustaa piiritti luostaria 1655. Venäjän tsaari Aleksanteri I:n joukot mursivat muurin ja tuhosivat linnoitukset 1813. 

Ensimmäisen maailmansodan aikaan vuonna 1914 Częstochowa joutui saksalaisten miehittämäksi. 

Toisen maailmansodan aikana saksalaiset surmasivat lähes kaikki kaupungin juutalaiset, yhteensä noin 45&nbsp;000 henkeä.

Częstochowa oli vuosina 1975–1998 Częstochowan voivodikunnan hallinnollinen keskus.

## Elinkeinoja ja urheilua
Częstochowa elää lähinnä sementti- ja lannoiteteollisuudesta ja turismista. Kaupungissa on jalkapallojoukkue Raków Częstochowa sekä speedwayjoukkue Czestochowa Wlokniarz, joka on yksi Enea ekstraligan joukkue. 

## Kuvia Częstochowasta

Tiedosto:Częstochowa_-_pałacyk_Hantkego.jpg|Hantken palatsi.
Tiedosto:Arena_czestochowa_2.JPG|Arena Częstochowa, speedwayrata.
Tiedosto:Czestochowska.jpg|Częstochowan Musta Madonna.


## Lähteet

## Aiheesta muualla
Sojuz TMA-3

**Sojuz TMA-3** oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Baikonurin kosmodromilta 18. lokakuuta 2003 ja paluu maahan 30. huhtikuuta 2004.

## Miehistö
Laukaistiin avaruuteen
*Aleksandr Kaleri, päällikkö, Venäjän avaruusjärjestö
*Michael Foale, NASA
*Pedro Duque, ESA, Espanja

Palasi maahan
*Aleksandr Kaleri, Venäjän avaruusjärjestö
*Michael Foale, NASA
*Andre Kuipers, ESA, Alankomaat

## Rata
*Perigeum 193 km
*Apogeum 227 km
*Inklinaatio 51,7°
*Periodi 88,6 min

## Lähteet
Anousheh Ansari

**Anousheh Ansari** (persiaksi **انوشه انصاری**, s. 12. syyskuuta 1966 Mašhad, Iran) on amerikaniranilainen avaruusturisti. 18. syyskuuta 2006 hänestä tuli ensimmäinen islamilainen nainen avaruudessa, ensimmäinen naispuolinen avaruusturisti sekä ensimmäinen iranilainen avaruuslentäjä. Hänen virallinen tehtävänimikkeensä lennolla oli avaruuslennolle osallistuja. Ansari laukaistiin Kansainväliselle avaruusasemalle Sojuz TMA-9 -lennolla 18. syyskuuta 2006. Hän laskeutui Maahan Sojuz TMA-8 -lennolla 29. syyskuuta 2006.

Ansari muutti vanhempiensa mukana Yhdysvaltoihin vuonna 1984. Hän opiskeli sähköinsinööriksi George Washingtonin yliopistossa. Hän perusti sisarensa miehen kanssa Prodea Systems -yhtiön. He ovat rahoittaneet Ansari X-Prize -säätiön kautta avaruustekniikan kehittämistä edistävän kilpailun. Avaruusturistina Anousheh Ansari maksoi lennostaan yli 20&nbsp;miljoonaa dollaria.

## Aiheesta muualla

* Anousheh Ansarin oma sivusto 
* Anousheh Ansarin avaruusblogi 
* Prodea Systems -yhtiön sivusto
* Anousheh Ansarin elämäkerta
* Anousheh Ansari, First Iranian Cosmonaut
Ämyrilinna

**Ämyrilinna** on paikka J. R. R. Tolkienin luomassa kuvitteellisessa Keski-Maassa. Se oli suuri Rohanin linnoitus Helmin syvänteessä, jonka rakentamista johti Helm Vasarakoura.

## Katso myös
* Ämyrilinnan taistelu
Leonardo da Vincin kansainvälinen lentoasema

**Leonardo da Vincin kansainvälinen lentoasema** (myös **Fiumicinon kansainvälinen lentoasema**, ; ) on Italian suurin lentoasema Rooman lähellä, Fiumicinossa. Vuonna 2011 lentoasemaa käytti noin 37,7 miljoonaa matkustajaa. Lentoasema on Italian kansallisen lentoyhtiön ITA Airwaysin tukikohta.

Leonardo da Vincin kansainvälinen lentoasema sijaitsee 29 kilometrin päässä Rooman historiallisesta keskustasta. Asemalta on junayhteys Rooman päärautatieasemalle.

## Katso myös
*Rooman ja Wienin lentoasemaiskut

## Lähteet

## Aiheesta muualla

*Rooman lentoasemat
Casus belli

**Casus belli** (latinaa, suom. ’oikeutus sodalle’) on tietty tapahtuma tai teko, jota valtio käyttää oikeutuksenaan käydä sotaan. Valtio ilmoittaa oikeutuksen julkisesti, jotta se saisi sotatoimilleen kansainvälistä ja kotimaista tukea. Vaikka valtiolla olisikin *casus belli*, sen ei silti ole pakko ryhtyä aseelliseen taisteluun, vaan se voi pyrkiä erimielisyyksien rauhanomaiseen ratkaisuun.

Sanonta esiintyy tiettävästi alun perin Cicerolla.

Eräs yleisesti hyväksytty *casus belli* oli Japanin hyökkäys Pearl Harboriin vuonna 1941, jolla Yhdysvallat oikeutti liittymisensä toiseen maailmansotaan. Kyseenalaisempana sodan oikeutuksena on pidetty Yhdysvaltain johtaman liittouman hyökkäystä Irakiin vuonna 2003, jota Yhdysvallat perusteli Irakin johtajan Saddam Husseinin liioitellulla uhalla.

## Lähteet
Sojuz TMA-11

**Sojus TMA-11** oli Venäjän avaruusjärjestön miehitetty avaruuslento ISS-avaruusasemalle. Laukaisu tapahtui Baikonurin kosmodromilta 10. lokakuuta 2007. Paluu Maahan tapahtui 19. huhtikuuta 2008.

## Miehistö

Laukaistiin
*Juri Malentšenko, Venäjän avaruusjärjestö, Sojuz-lennon päällikkö
*Peggy Whitson, NASA, ISS:n 16. miehistön päällikkö
*Sheikh Muszaphar Shukor, Malesian avaruusjärjestö

Palasivat maahan
*Juri Malentšenko, Venäjän avaruusjärjestö
*Peggy Whitson, NASA
*Yi So-yeon, Etelä-Korean kosmonautti

Paluu maahan tapahtui tavanomaista jyrkemmässä kulmassa, jolloin avaruuslentäjät kokivat yli kymmenen kertaa Maan pinnan painovoiman eli kymmenen g:n kiihtyvyyden. Avaruuslentäjien tilaa kuvattiin paluun jälkeen tyydyttäväksi.

## Lähteet

## Aiheesta muualla
*Angkasawan - Malesian kosmonauttiohjelma 
*Malesian kosmonauttikandidaateista:
*Siva Vanhah
*Faiz Mohammed
*Khaleed Faiz
*Muszaphar Sheikh
* Laukaisu-uutinen
Jan de Klerk

**Johannes ”Jan” de Klerk** (22. heinäkuuta 1903 Burgersdorp – 24. tammikuuta 1979 Krugersdorp) oli eteläafrikkalainen poliitikko, joka toimi muun muassa maan opetusministerinä ja senaattorina. Jan de Klerk on myös Etelä-Afrikan presidentin Frederik de Klerkin isä.

Jan de Klerk osallistui aktiivisesti opiskelijapolitiikkaan opiskellessaan *Potchefstroom University Collegessa* vuosina 1923–1926. Valmistuttuaan hän toimi opettajana vuosina 1927–1945 Nylstroomin kaupungissa Witwatersrandissa. Vuonna 1947 hänet nimitettiin Kansallispuolueen Witwatersrandin osaston puoluesihteeriksi ja elokuussa puolueen Transvaalin osaston pääsihteeriksi. Vuonna 1954 de Klerkin lanko, pääministeri Daniel François Malan, nimitetti hänet työvoimaministeriksi ja vielä samana vuonna senaattoriksi. Vuosien aikana hän toimi myös kaivos-, sisäasiain-, opetus- ja siirtolaisasiaministerinä. Kesäkuussa 1969 hänet nimitettiin senaatin puhemieheksi.

De Klerk oli keskeinen vaikuttaja *Rand Afrikaans* ja Port Elizabethin yliopistojen perustamisessa. Vuonna 1976 de Klerk erosi senaatin puhemiehen tehtävistä ja vietti elämänsä viimeiset vuodet maatilallaan Krugersdorpissa.

## Lähteet
Alessandro Fei

**Alessandro Fei** (s. 29. marraskuuta 1978) on italialainen ammattilentopalloilija. 204 senttiä pitkä Fei on pelannut urallaan sekä keskitorjujaa että hakkuria.

## Ura

Pituutensa takia Fei aloitti uransa keskitorjujana Foiano della Chianannan joukkueessa Italian 3-liigassa. Vuonna 1994 kun Fei oli 16-vuotias, hän muutti Padovan kaupunkiin nuortenmaajoukkueen valmennukseen ja samalla kaudella hän pelasi ensimmäiset pelinsä Italian toiseksi ylimmällä sarjatasolla. Kolme vuotta Petrarcassa pelattuaan Fein oli huomannut Italiassa Lube Macerata, joka oli yksi sarjan nousevista huippujoukkueista. Fei teki sopimuksen Macerataan, jossa vietti kolme vuotta auttamalla joukkuetta voittamaan ensimmäiset suuret palkinnot: Cev Cup, Italian Cup ja Italian supercup löysivät tiensä Macerataan Fein avulla. Vuonna 2001 Alessandro siirtyi Sisley Volleyn joukkueeseen. Ensimmäisen kauden jälkeen Fei näytti taitonsa olemalla johtavia pelaajia Sisleyn mestaruuteen 2002. Kaudella 2004 Fei siirtyi pelaamaan hakkurin paikkaa sekä seurajoukkueessa että myös maajoukkueessa Andrea Sartoretin lopetettua upean uransa maajoukkueessa. Uusi rooli hakkurina teki Feistä entistä tärkeämmän pelaajan kentällä. Fei valittiin parhaimmaksi pelaajaksi 2005 EM-kisoissa Roomassa, vain vuosi hakkuriksi siirtymisen jälkeen.

## A-maajoukkue

Fei on pelannut Italian maajoukkueessa 1998 vuodesta lähtien, ja oli yksi suuri tekijä uuden aikakauden maajoukkueeseen tuojana. 1998 Italian voitettua Tokiossa MM-kultaa Fei oli vain yksi lupaava nuorukainen. Mutta vuonna 2005 Fei oli tärkein pelaaja Italian maajoukkueessa Roomassa pelatuissa EM-kisoissa.

## Muuta

Fei on pelannut loistavan uran sekä Italian maajoukkueessa, että myös Italian liigassa. Tästä on osoituksena olympiahopeaa Ateenassa 2004, Italian liigan voitto 2005, EM-kultaa 2005 ja muita suuria voittoja.

## Saavutuksia
### Henkilökohtaiset
2005 FIVB World Champions Cupin paras hyökkääjä
2005–06 CEV-Cupin arvokkain pelaaja
2005–06 CEV-Cupin paras syöttäjä
### Joukkueessa
*Olympiahopeaa 2004
*Olympiapronssia 2000
*EM-kultaa 2005
*EM-hopeaa 2001
* 2011	Coppa CEV
*2007	Italian Supercup
*2007	Italian Mestaruus
*2007	Italian Cup
*2006	Mestareiden liiga
*2005	Euroopan mestari
*2005	Italian A1-Cup
*2005	Mestareiden Cup
*2005	SuperCup Italia
*2004	SuperCup Italia
*2004	Italian A1-Cup
*2004	Italian Mestaruus
*2003	Italian Mestaruus
*2003  Euroopan Mestaruus
* 2003	CEV-Cup
*2003	SuperCup Italia
*2001	SuperCup Italia
*2001	CEV-Cup
*2001	Italian A1-Cup
*2000	Maailmanliiga
*1999	Maailmanliiga
*1998	Campionato del Mondo
*1994	Maailmanliiga

## Joukkueet

**2001-** Sisley Treviso
 
**1998-2001** Lube Macerata

**1995-1998** A1 Jucker Padova 7 ITA   

## Lähteet

## Aiheesta muualla
* Fein seuran kotisivut
Big L

**Lamont "Big L" Coleman** (30. toukokuuta 1974 Harlem, New York &ndash; 15. helmikuuta 1999 Harlem, New York) oli yhdysvaltalainen rap-artisti.

## Ura
Big L julkaisi esikoisalbuminsa *Lifestylez Ov Da Poor & Dangerous* vuonna 1995. Vuonna 1998 hän julkaisi huomiota saaneen singlen "Ebonics". Samoihin aikoihin hän myös liittyi D.I.T.C.-yhtyeeseen ja esiintyi sen singlejulkaisulla "Dignified Soldiers".

Seuraavana vuonna Big L tuli ammutuksi. Hän oli ehtinyt työskennellä uuden musiikin parissa, ja vuonna 2000 julkaistiin hänen yhtyeensä albumi sekä hänen sooloalbuminsa *The Big Picture*. Big L:n jäljelle jääneestä materiaalista on julkaistu sittemmin myös muita albumeja.

## Murha
Helmikuun 15. päivän iltana vuonna 1999 Big L ammuttiin kuoliaaksi muutaman korttelin päässä kodistaan. Tutkinnan varhaisessa vaiheessa alettiin epäillä, että murhan kohteeksi joutuneen Big L:n vankilassa istuva veli Lee Coleman olisi ollut velkaa joillekin tahoille, minkä takia Big L joutui murhatuksi. Erään teorian mukaan murhaaja erehtyi henkilöstä tappaessaan Lee Colemaniksi luulemansa Big L:n.
## Diskografia
### Sooloalbumit
*''Lifestylez Ov Da Poor & Dangerous'' (1995)
*''The Big Picture'' (2000)

### Kokoelmat
*''Live from Amsterdam'' (2000)
*''Harlem's Finest: A Freestyle History (Vol. 1 & II)'' (2006)
*''The Archives 1996-2000'' (2006)
**139 & Lenox* (2010)
* *The Danger Zone* (2011)
* *Harlem's Finest: Return of the King* (2025)

### Musiikkivideot
* "Put it On"
* "MVP (Summer Smooth Mix)"
* "No Endz No Skinz"
* "Holdin' it Down"
* "Ebonics"

## Lähteet
Chorus

**Chorus** on kahden soinniltaan samankaltaisen, mutta taajuudeltaan hieman erilaisen äänen tuottama ilmiö. Akustisessa musiikissa ilmiön voi kuulla esimerkiksi samaa säveltä soittavien instrumenttien soinnissa tai vaikkapa kuorolaulussa. Ilmiö perustuu siihen, että akustinen soitin tai ihmisääni ja niiden vire sekä esittäjän ilmaisu eivät ole absoluuttisesti samanlaisia. Tätä ei kuitenkaan tule sekoittaa varsinaiseen epävireisyyteen tai dissonanssiin.

Sähköisessä musiikissa chorus on hyvin yleisesti käytetty tehokeino. Äänitys- ja miksausvaiheessa chorusta voidaan käyttää esimerkiksi raitojen tuplausäänitysten avulla tai erilaisilla chorus-signaaliprosessoreilla. Useimmissa chorus-tyyppisissä prosessoreissa efekti toteutetaan muuntamalla sävelkorkeutta alkuperäiseen signaaliin nähden ja summaamalla prosessoitu signaali alkuperäiseen. Yleensä prosessoidun signaalin korkeutta voidaan myös moduloida matalataajuusoskillaattorin avulla. Joissakin chorus-prosessoreissa signaaliin voidaan myös määritellä viivettä, jolloin tapahtuu vaihtelevia kampasuodinilmiöön perustuvia taajuuksien kumoutumisia. Tätä viivästettyä ja moduloitua choruksen tyyppiä kutsutaan usein myös nimellä flanger, varsinkin alhaisilla modulaatiotaajuuksilla.

Syntetisaattoreiden oskillaattorien sointia voidaan rikastaa virittämällä kaksi tai useampi jänniteohjattu oskillaattori hieman erivireisiksi.

## Esimerkkejä choruksen käytöstä

*Pink Floyd - Us And Them (kitara)
*The Police - Driven To Tears (kitara)
*Duran Duran - Save The Prayer (basso, kahdesti äänitetty osuus miksattu yhteen)
*Biréli Lagrène - All The Things You Are (kitara)

## Katso myös
* Flanger
* Phaser (efekti)
Konformisuus

**Konformisuus** tai **konformismi** on yksilön ajatusten, tunteiden tai käyttäytymisen mukautumista kohti jotain ilmaistua, ymmärrettyä tai kuviteltua sosiaalista normia. Nämä normit ovat ryhmäkohtaisia, vaikka yksilöt usein uskovat niiden olevan universaaleja. Konformisuuden on havaittu vaikuttavan ihmisten poliittisin mielipiteisiin, kuuliaisuuksiin ja käyttäytymiseen.

Yksilön omaksuma sosiaalinen normi voi olla jotain, jota useimmat ihmiset kyseisessä ryhmässä ajattelevat, tuntevat tai tekevät. Se voi myös olla jotain, jonka ryhmä hyväksyy. Konformisuus voi kohdistua normeihin, jotka on ilmaistu suoraan, tai normeihin, jotka omaksutaan havainnoimalla toisten käyttäytymistä. Joskus ihminen voi mukautua kuvittelemaansa tai olettamaansa normiin ja käyttäytyy tavalla, joka saa hänet tuntemaan olevansa ryhmän jäsen. Joskus ihminen voi mukautua normiin, jota ei todellisuudessa ole olemassa. Usein ihmiset yliarvioivatkin ryhmän antaman tuen jollekin ajatukselle, tunteelle tai käyttäytymiselle.

Konformisuus tarjoaa erilaisia sopeutumisetuja. Mukautuminen toisten ajatuksiin, tunteisiin ja käyttäytymiseen edistää vuorovaikutuksen onnistumista. Useiden muiden ihmisten tekemä valinta tai antama esimerkki voi kertoa valinnan paremmuudesta. Konformisuus voi lähentää ryhmän jäseniä toisiinsa ja sitä kautta parantaa yksilön itseluottamusta ja hyvinvointia sekä hyväksyntää ja arvostusta ryhmässä. Konformisuus voi myös lisätä ylpeyttä omasta ryhmästä ja tyytyväisyyttä sen jäsenyyteen. Erimielisyys ryhmän kanssa voi vastaavasti aiheuttaa häpeää ja nolostumista, ja ryhmä voi eristää ja jopa erottaa jäsenen, joka ei mukaudu. Konformisuus myös helpottaa ryhmän yhteistoimintaa. Konformisuuden monien hyötyjen vuoksi jotkut ovat kutsuneet sitä jopa kulttuurievoluution edellytykseksi.

*Valheellisessa konsensusvaikutuksessa* on kyse ilmiöstä, jossa ihminen ajattelee muiden ihmisten jakavan heidän vaikutelmansa. Ilmiö on päinvastainen konformismin kanssa. Ihmisellä voi esimerkiksi olla taipumus ajatella, että muilla ihmisillä herää samanlaisia tunnetiloja heidän joutuessaan todistamaan jotakin kohtausta.

## Katso myös
* Konsensus-päätöksenteko
* Ryhmäajattelu
* Voittajan vankkurit
* Yleinen mielipide

## Lähteet
Oswald (verkkosarjakuva)

**Oswald** on elokuusta 2006 alkaen heinäkuuhun 2013 asti verkossa ilmestynyt sarjakuva kahdesta pojasta. Sarjaa piirsi ja käsikirjoitti Janne Toriseva.

*Oswaldin* ensiesiintyminen oli ''Ilta-Sanomissa'' kuukauden kotimaisena 2. toukokuuta 2006. Nykyisin sarjakuvaa levittää syndikaatti PIB Features. *Oswaldia* julkaistaan nykyään Omanissa, Ecuadorissa ja Venezuelassa.

Sarjan toistuvia teemoja ovat muun muassa Oswaldin ja Erkin riidat, Oswaldin pajatsonpeluu sekä Oswaldin ja Erkin tapa istua puistonpenkillä lukien sarjakuvia.

Sarjakuvan viimeinen strippi julkaistiin 24. heinäkuuta 2013. Sarjan piirtäjä Janne Toriseva ilmoitti lopettamisen syyksi ajanpuutteen. *Oswaldia* voi lukea hänen mukaansa ainakin noin kolme vuotta lopettamisen jälkeenkin sen kotisivuilta.

## ''Oswaldin'' hahmot


Kuva:Oswald_hahmo.jpg|Oswald
Kuva:erkki_hahmo.jpg|Erkki
Kuva:Isa hahmo.jpg|Oswaldin isä
Kuva:Aiti hahmo.jpg|Oswaldin äiti


## Albumi
* 

## Lähteet

## Aiheesta muualla
* ''Oswald'' sarjakuvan kotisivu.
*
Lullabies to Paralyze

**Lullabies to Paralyze** on rock/metal-yhtyeen Queens of the Stone Agen vuonna 2005 julkaistu albumi. Albumilla on monia vierailijoita, joista tunnetuin lienee ZZ Topin kitaristi Billy Gibbons, joka esiintyy kappaleessa "Burn the Witch". Albumin nimi tuli yhtyeen edellisen albumi *[[Songs for the Deaf]]*in kappaleen "Mosquito Songin" lyriikoista. Albumin tunnetuin kappale lienee "Little Sister".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# *Sisältää "Hidden Finale"-nimisen piilotetun kappaleen

## Kokoonpano
* Joshua Homme – laulu, kitara
* Troy Van Leeuwen – kitara, basso
* Joey Castillo – rummut
* Alain Johannes – kitara, basso

## Arvostelut
* Desibeli.net: 
* Soundi: 

## Lähteet
Ad Majorem Sathanas Gloriam

__NOTOC__
**Ad Majorem Sathanas Gloriam** on Gorgorothin seitsemäs studioalbumi, joka julkaistiin 19. kesäkuuta 2006.

Albumi uudelleenjulkaistiin marraskuussa 2007 bonus-DVD:n sisältävänä rajoitettuna digipak-painoksena. DVD sisältää sensuroimattoman videon kappaleesta "Carving a Giant" sekä raidan "Making of the video".

## Kappaleet
#
#
#
#
#
#
#
#

## Kokoonpano
* Gaahl – laulu
* Infernus – kitara
* King ov Hell – basso
* Frost – rummut (sessio)

## Arvostelut
* About.com: 
* AllMusic: 
* Blabbermouth: 
* Imperiumi.net: 
* Soundi: 

## Lähteet

## Aiheesta muualla
* 
*
Vlakplaas

**Vlakplaas** on maatila Etelä-Afrikassa lähellä Pretorian kaupunkia. Vuonna 1981 Etelä-Afrikan poliisin upseeri Dirk Coetzee perusti maatilalle C1:ksi kutsutun erikoisyksikön, jonka tehtävänä oli apartheidin vastustajien kukistaminen. Alun perin yksikössä oli 16 poliisia, mutta vuonna 1990 se oli kasvanut jo 120 hengen yksiköksi. Maatilalla koulutettiin erityisesti ANC:n ja PAC:n kiinni jääneitä sissejä, askareita, soluttautumiseen. Vlakplaas oli huippusalainen ja sen olemassaolo paljastui vasta vuonna 1989, kun kuolemaantuomittu entinen poliisi Almond Nofomela paljasti sen vain tunteja ennen tuomionsa täytäntöönpanoa. Hän kertoi kuuluneensa Coetzeen johtamaan murharyhmään. 

Vlakplaasin pitkäaikaisena komentajana Coezeen jälkeen toimi Eugene de Kock, joka nykyisin suorittaa 212 vuoden vankeusrangaistusta apartheidin aikana tekemistään murhista ja kaappauksista. Vlakpaas on nykyisin yksityisomistuksessa.
## Lähteet

## Aiheesta muualla
* Vlakplaas proposed as museum
Tróodos

**Tróodos** () on Kyproksen suurin vuoristo. Myös saaren korkein huippu Ólympos () sijaitsee Tróodos-vuorilla. 

Tróodos levittäytyy Kyproksen länsiosassa, Nikosian, Limassolin ja Páfoksen alueilla. Vuoriston nimi on selitetty muinaiskreikkaan perustuen kahdella tavalla: se voisi tarkoittaa joko ”kolmea tietä” () tai ”Adoniksen vuorta” ( < ). Useimmat Kyproksen suurimmat joet, kuten pisin joki Pediaíos, saavat alkunsa Tróodokselta. Vuoriston pohjoispuolella sijaitsee Mesaorían tasanko ja sen pohjoispuolella puolestaan saaren toiseksi merkittävin vuorijono Pentadáktylos.

Tróodos-vuoristo tarjoaa viileän pakopaikan, jossa voi kesäisin vaellella mäntymetsissä ja talvisin hiihtää. Vuorilla sijaitsee useita kuuluisia lomakohteita sekä bysanttilaisia luostareita ja kirkkoja, jotka on koristeltu hienoin maalauksin. Edustavimmat kirkot muodostavat Unescon maailmanperintökohteen nimellä Tróodoksen maalatut kirkot. Vuoristossa sijaitsee useita kyliä, muun muassa siitä nimensä saanut Tróodoksen kylä.

## Lähteet

## Aiheesta muualla
Perkkaanpuiston koulu

**Perkkaanpuiston koulu** oli Espoon Leppävaarassa sijainnut alakoulu. Koulurakennus Luutnantinkujalla purettiin vuonna 2022. Koulu jatkoi hallinnollisessa mielessä toimintaansa uudella nimellä Perkkaan koulu.

Koulussa oli opetusta luokka-asteilla 1&ndash;6 ja esiluokka.

Uusi Perkkaan koulu valmistui syksyllä 2022 osoitteeseen Majurintie 8. Uudisrakennus on yhtenäiskoulu, eli siellä toimii luokka-asteet 1–9.

Purettu Perkkaanpuiston koulu oli vuonna 1986 valmistunut ja se oli suunniteltu Espoon kaupungin virkatyönä. Espoon koulurakennusten inventointiraportti vuodelta 2017 kuvaa sitä matalaksi ja vaatimattomaksi, ratkaisuiltaan tavanomaiseksi koulurakennukseksi, joka ei yksinään ole kaupunkikuvallisesti kovin merkittävä mutta muodostaa osan laajempaa koulukokonaisuutta Leppävaaran julkisten rakennusten keskittymässä.

## Lähteet

## Aiheesta muualla
* Tietoa koulusta Espoon kaupungin sivuilla
Shawn Daivari

**Shawn Ashraf Daivari** (s. 30. huhtikuuta 1984, Minneapolis, Minnesota) tunnetaan paremmin paininimellään **Khosrow Daivari** tai yksinkertaisemmin **Daivari**, on showpainija.

Hän paini World Wrestling Entertainmentissa vuoteen 2008 asti. Persialais-yhdysvaltalainen Daivari tunnetaan myös managerina. Hän on toiminut Muhammed Hassanin, Kurt Anglen, Mark Henryn ja The Great Khalin managerina. Hänet tunnetaan myös nimellä **Sheik Abdul Bashir**. Hän teki WWE-debyyttinsä 13. joulukuuta vuonna 2004. Daivari otteli ensimmäisen ammattilaisottelunsa 15-vuotiaana.

## Lähteet
Cirith Ungolin torni

**Cirith Ungolin torni** on paikka J.R.R. Tolkienin kirjassa Taru sormusten herrasta. 

Cirith Ungolin torni on vartiotorni Mordorin rajalla. Torni sijaitsee Varjovuorten huipulla Cirith Ungolin laakson vieressä. Tätä laakso kutsutaan myös Hämähäkin laaksoksi siellä asuvan jättiläismäisen hämähäkin Lukitarin takia.

Gondorin miehet rakensivat Cirith Ungolin tornin Sauronin kukistumisen jälkeen Haltijain ja Ihmisten viimeisen liiton taistelun jälkeen Toisen Ajan lopussa. Torni oli Ithielin puolustusten korkein linnake. Sen alkuperäinen tarkoitus oli vahtia Mordorin maita, jotta varmistettaisiin, että mikään paha ei pakenisi, ja vartioidakseen Mustan Ruhtinaan mahdollisen paluun varalta. Ajan myötä Gondorin mahti kuitenkin heikkeni, valppaus Mordorin suhteen heikkeni ja torni autioitui.

Nazgulien johtajan paluun myötä Mordoriin vuonna 1980 Kolmatta Aikaa torni ajautui hänen valtaansa. Cirith Ungolista käsin hän johti hyökkäyksen Minas Ithiliin, joka kaapattiin vuonna 2002 KA ja se muodostui hänen linnakkeekseen uudelta nimeltään Minas Morgul. Sauron palasi Mordoriin vuonna 2942 KA ja hän käytti Cirith Ungolin tornia estääkseen orjiaan tai vankejaan pakenemasta Mordorista. Örkkien varuskunta asemoitiin torniin ja Sormuksen Sodan aikaan niiden kapteeni oli Shagrat.

13. maaliskuuta 3019 KA Shagrat toi Frodon tornin alaportin kautta ja vangitsi hänet ylimpään kammioon. Frodo riisuttiin ja häntä kuulusteltiin armotta. Gorbag - örkki Minas Morgulista himoitsi Frodon *mithril*-paitaa ja hän taisteli Shagratin kanssa siitä. Heidän osastojensa örkit tappelivat toisiaan vastaan tappaen toisiaan kunnes lähes kaikki olivat kuolleita.

Sam kiipesi torniin etsiessään Frodoa. Sam palautti Mahtisormuksen Frodolle ja yhdessä he pakenivat tornista naamioituneina örkkien haarniskoihin.
Alois Alzheimer

**Aloysius "Alois" Alzheimer** (14. kesäkuuta 1864 – 19. joulukuuta 1915) oli saksalainen psykiatri, neuropatologi ja Emil Kraepelinin kollega. Alzheimer julkaisi ensimmäisenä maailmassa tieteellistä aineistoa vanhuutta edeltävästä dementiasta, jonka Kraepelin myöhemmin nimesi hänen mukaansa Alzheimerin taudiksi.

Vuonna 1901 Alzheimer tarkkaili naispotilasta Auguste Deteriä Frankfurtin mielisairaalassa. 51-vuotias potilas käyttäytyi omituisesti, ja hänen lähimuistinsa oli huono. Deteristä tulikin Alzheimerin pakkomielle tuleviksi vuosiksi. Huhtikuussa 1906 rouva Deter kuoli, ja Alzheimer lähetti tämän potilastiedot ja aivot Müncheniin, jossa hän työskenteli Kraepelinin laboratoriossa. Puheessaan 3. marraskuuta 1906 hän ensimmäistä kertaa esitteli vanhuutta edeltävän dementian patologiset ja kliiniset oireet yhdessä.

Alzheimer sairastui junassa matkalla Breslaun yliopistoon, johon hänet oli nimitetty professoriksi 1912. Todennäköisesti hänellä oli streptokokki-infektio. Hän kuoli kolme vuotta myöhemmin toipumatta koskaan kunnolla. Alzheimer kuoli 51-vuotiaana Breslaussa.

## Lähteet

## Aiheesta muualla

* 
* 
* 
* 
*
Fredrik Wilhelm Pipping

**Fredrik Wilhelm Pipping** (14. joulukuuta 1783 Turku – 23. tammikuuta 1868 Helsinki) oli suomalainen professori, senaattori ja Turun akatemian sekä myöhemmin Helsingin Keisarillisen Aleksanterin yliopiston kirjastonhoitaja vuosina 1814–1845. Hänen edeltäjänsä tässä virassa oli teoreettisen filosofian professori Gabriel Palander ja seuraajansa oppihistorian professori Alexander Blomqvist.

Pippingin vanhemmat olivat merikapteeni Jost Joakim Pipping (1720–1793) ja Magdalena Catharina Lexell (1745–1804) Turusta.

## Ura
Pipping oli senaatin talousosaston jäsen 1841–1855 ja sen kirkollistoimituskunnan päällikkö 1841–1853.

Pipping muistetaan etenkin kokoamastaan suomenkielisen kirjallisuuden bibliografiasta sekä työstään Turun palossa tuhoutuneen akatemian kirjaston uudelleen kokoamiseksi. Tässä työssä hänelle oli suureksi avuksi kirjankeräilijä Matti Pohto.

Pipping on kirjoittanut esimerkiksi suomalaisen kirjapainotaidon historiasta teoksessa *Några historiska underrättelser om boktryckeriet i Finland* (Suomen tiedeseura, julkaistu useana osana vuosina 1842–1867).

## Trivia
Pipping aateloitiin vuonna 1839 ja introdusoitiin Suomen ritarihuoneeseen seuraavana vuonna aatelisena sukuna 207, vanhalla nimellä Pipping. 

## Lähteet

## Kirjallisuutta
*
* Kaija Sitari: Kotimaisen kaukopalvelun käsikirja (verkkoversio).  Suomen tieteellinen kirjastoseura, 2001

## Aiheesta muualla

* Fredrik Wilhelm Pipping 375 humanistia -sivustolla 9.5.2015. Helsingin yliopiston humanistinen tiedekunta.
Kungfu

**Kungfu** () on yhteisnimitys Kiinasta lähtöisin oleville taistelulajeille. Sana tarkoittaa taitoa ja työtä. Tämä viittaa kungfun vaatimaan vuosien pitkäjännitteiseen ja kärsivälliseen harjoittelemiseen. Periaatteessa kungfua voi olla siis jokin muukin kuin taistelutaitojen harjoittelu. Sanaa käytetään samalla tavoin yläkäsitteenä kuin japanilaisia taistelulajeja tarkoittava *[[budō]]* tai korealaisia lajeja tarkoittava *[[mudo]]*.

Kiinassa on monia temppeleitä, joissa opetetaan kungfua. Jotkut buddhalaiset munkit ovat omaksuneet useita alun perin soturien käyttämiä harjoitteita parantaakseen terveyttään ja keskittymiskykyään ja sitä kautta henkisten harjoituksiensa laatua. Tunnetuin kungfutemppeli on Shaolinin temppeli Kiinassa, jonka soturimunkeista kerrotaan lukuisia tarinoita. Suurin osa kungfun tyylisuunnista on kuitenkin kehittynyt temppelien ulkopuolella. Tyylejä onkin Kiinassa erittäin monia.

Kungfu on levinnyt nykypäivänä jo moniin maihin; myös Suomessa on lajin harjoittajia. Länsimaihin kungfu tuli vasta 1900-luvulla. Jotkin kungfu-tyylit ovat elpyneet juuri länsimaisten oppilaiden ansiosta.

Parhaiten kungfu tunnetaan hongkongilaisista, esimerkiksi Bruce Leen, Jackie Chanin ja Donnie Yenin tähdittämistä toimintaelokuvista.

## Kungfu-tyylit ja harjoittelu
Tyylejä on useita; ne saattavat poiketa toisistaan hyvinkin suuresti. Jotkin tyylit sisältävät paljon akrobatiaa; toisissa aseilla harjoittelu aloitetaan varhain ja joissakin vasta vuosien harjoittelun jälkeen. Jotkin suuntaukset keskittyvät yksinkertaisiin käsitekniikoihin, toiset taas monimutkaisiin liikesarjoihin. Suomessa harrastettavia tyylejä ovat muun muassa Tai Shin Mun, Wing Chun, Shaolin Kungfu, qigong, choyleefut, tanglang ja taijiquan. Osa tyyleistä on nimetty eläinten mukaan kuten lohikäärme, kotka, tiikeri, kurki, apina, leopardi, käärme ja rukoilijasirkka. Eläintyyleissä pyritään hyödyntämään kyseisen eläimen liikeratoja ja hyökkäystekniikoita.

Perinteisesti joissakin tyylisuunnissa kiinalaiset kungfu-mestarit ovat olleet myös lääkäreitä. Näissä tyyleissä käsitelläänkin jonkin verran anatomiaa ja kiinalaista lääketiedettä, mutta erot eri opettajien ja tyylien välillä ovat suuria: toisissa korostetaan teknisen muodon puhtautta, kun taas toisissa keskitytään epämuodollisemman kamppailuvalmiuden omaksumiseen.

## Katso myös
* Kungfu-teeseremonia
* Viisi oppia

## Aiheesta muualla
Barahir

J. R. R. Tolkienin kuvitteellisessa Keski-Maassa **Barahir** tarkoittaa kolmea eri henkilöä:

1. Barahir oli Dorthonionin mies, Bëorin suvun jälkeläinen Ensimmäisellä Ajalla, Bregorin poika, Emeldirin aviomies sekä kaikkein tunnetuin Berenin isänä.

Barahir taisteli Dagor Bragollachin taistelussa, jossa Morgothin armeija voitti Beleriandin pohjoisten valtakuntien Haltiat ja Ihmiset, mukaan lukien Barahirin maat Dorthonionin. Kiitoksena henkensä pelastamisesta Finrod Felagund lupasi ystävyytensä Barahirille ja tämän väelle. Merkkinä kiitollisuudestaan Finrod antoi Barahirille sormuksen, joka tunnetaan nimellä "Barahirin sormus" . Sormus oli Barahirin suvun perintökalleus.

Valtakuntansa tuhoutumisen jälkeen Barahir jäi Dorthonioniin Tarn Aeluinissa yhdessä kahdentoista kumppaninsa kanssa. Nämä olivat Gildor, Belegund, Baragund, Gorlim, Beren, Urthel, Dagnir, Ragnor, Radhruin, Dairuin, Arthad ja Hathadir. Heidät petti Sauronille Gorlim, joka ikävöi vaimoaan. Heidän salainen piilopaikkansa löydettiin ja Barahirin väki lyötiin. Vain Barahirin poika Beren pakeni teurastusta ja häntä odotti suuri kohtalo.

2. Kahdeksas Gondorin hallitseva käskynhaltija.

3. Barahir oli myös Ithilienin kolmas prinssi Neljännellä Ajalla, Faramirin ja Éowynin pojanpoika. Hän kirjoitti Aragornin ja Arwenin tarinan.
Raurosin putoukset

**Raurosin putoukset** () on paikka J. R. R. Tolkienin luomassa fiktiivisessä Keski-Maassa.

Raurosin putoukset ovat suuret Anduinjoen suuret vesiputoukset Nen Hithoelin alla, missä joki laskee Emyn Muililta Litiluhdan (sindariksi Nindalf) märkämaille.

Sormuksen saattueen erottua Frodo ja Sam meloivat venettä joen länsirannalta itään juuri putousten yläpuolelle ja joutuivat käyttämään kaiken voimansa välttyäkseen ajautumasta putoukseen. Hieman sen jälkeen Aragorn, Legolas ja Gimli asettivat Boromirin ruumiin veneeseen lähettääkseen sen putouksiin, mutta ilmeisesti ruumis säilyi putouksesta veneessä. Boromirin veli Faramir löysi ruumiin Anduinin alajuoksulta ja hän otti Boromirin torven.
Il Globo

**Il Globo** on Australiassa julkaistava italiankielinen sanomalehti, jonka pääkonttori sijaitsee Melbournessa. Lehti julkaistiin ensimmäistä kertaa marraskuussa 1959.

Il Globon levikki, yli 20&nbsp;000, kuuluu Australiassa julkaistavien ei-englanninkielisten sanomalehtien laajimpien joukkoon.

## Aiheesta muualla
* Viralliset sivut
Globo

**Globo** on:

* Il Globo, italiankielinen sanomalehti Australiassa 
* Rede Globo, Brasilian suurin televisioverkko
* Globo (yhtye)
Peruskallio

**Peruskallio** on syväkivilajeista ja metamorfisista kivilajeista muodostunut kallioperä. Suomen kallioperä on pääasiassa kallioperän pintaan ulottuvaa peruskalliota.

Peruskallio on muodostunut miljardeja vuosia sitten, ja sen koostumus vaihtelee runsaasti riippuen siitä, missä päin maailmaa sitä sijaitsee. Peruskallio koostuu yleensä kiteisistä kivilajeista, kuten graniitista, gneissistä, liuskeesta tai vulkaanisesta kivestä. Sitä on kaikkialla maapallolla, mutta sen syvyys ja muodostumistapa vaihtelee alueittain. Esimerkiksi Suomessa peruskallio on suhteellisen lähellä maanpintaa, kun taas esimerkiksi Himalajan alueella se on syvällä maankuoressa.

Peruskallion muodostuminen tapahtuu yleensä magman jähmettymisestä tai sedimenttien kovettumisesta. Magmasta muodostuneet kivilajit ovat yleensä kiteisiä ja kovia, kun taas sedimenteistä muodostuneet kivilajit ovat yleensä pehmeämpiä. Peruskalliota muodostuu myös jatkuvasti uusia kerroksia, kun vuoristot kohoavat tai merenpohja paljastuu.

Peruskallio vaikuttaa luonnonvarojen saatavuuteen, sillä erilaiset kaivannaiset, kuten kulta ja timantit, löytyvät yleensä peruskallion kerrostumista. Myös öljyä ja maakaasua etsitään usein nimenomaan peruskallion lähellä olevista sedimenttikerrostumista.
Kolmen tähden taivas

**Kolmen tähden taivas** on suomalaisen laulajan Seppo Tammilehdon studioalbumi. Se julkaistiin 2002. Äänitys ja Miksaus: TARZAN-Studio Helsinki/Smoju Paju.

## Kappaleet

* *Vain taivas yksin tietää sen* - 3.52
* *Vanha leikki* - 3.38
* *Outo ikävä* - 3.28
* *Onnellisen oloinen mies* - 3.15
* *Tasaista sadetta* - 3.48
* *Syysillat* - 3.21
* *Kolmen tähden taivas* - 3.37
* *Ensi silmäyksellä* - 3.23
* *Vain paras on tarpeeksi hyvää* - 2.39
* *Kiss me goodnight* - 3.01
* *Tulit mieleeni Pariisissa* - 3.45

## Soittajat

* Anssi Nykänen, rummut
* Harri Rantanen, bassokitara
* Masi Luoma, kosketinsoitin
* Juha Lanu, kitarat
* Susanna Hietala, taustalaulut
* Mongo Aaltonen, lyömäsoittimet
Antigonos (Juudea)

**Antigonos** oli Juudean kuningas ja Jerusalemin ylin pappi vuosina 40 eaa.–37 eaa. Antigonoksen isä oli Aristobulos II jonka roomalaiset syrjäyttivät. Roomalaiset tekivät Aristobuloksen veljestä Hyrkanos II:a Juudean hallitsijan. Todellinen valta joutui kuitenkin Antipatroksen käsiin. Antipatros kuoli vuonna 44 eaa. ja hänen poikansa Herodes ja Fasael nousivat nyt Juudean todellisiksi hallitsijoiksi. Vuonna 40 eaa. parthialaiset Barzafarneen ja Parthian kuninkaan pojan Pakoroksen johdolla hyökkäsivät Syyriaan. Parhialaiset päättivät auttaa Antigonosta valataamaan isänsä kuningaskunnan itselleen. Parthialaiset vangitsivat Hyrkanoksen ja Antipatroksen pojan Fasaelin ja asettivat Antigonoksen uudeksi kuninkaaksi. Antipatroksen toinen poika Herodes pakeni Roomaan, jossa Rooman senaatti julisti hänet Juudean kuninkaaksi. Tällä välin Antigonos alkoi piirittää Masadaa, jonne Herodes oli jättänyt lähisukulaisensa. Vuonna 38 eaa. Herodes hyökkäsi Juudeaan roomalaisten kanssa. Vuonna 37 eaa. hän sai Jerusalemin vallattua. Antigonos antautui roomalaisten komentajalle Sosiukselle, joka vei hänet vankina Marcus Antoniuksen luokse. Antonius antoi teloittaa Antigonoksen.
Kushiron suomaan kansallispuisto

**Kushiron suomaan kansallispuisto** () on Hokkaidōn itäosissa, Japanissa sijaitseva, 31. heinäkuuta 1987 perustettu kansallispuisto.

Kansallispuistoon kuuluvat Japanin suurin, Kushiron suo sekä Shirarutoron ja Takkobun suot, Toro-järvi ja näitä ympäröivät kukkulat. Siellä on laaja ruokotasanko (*[[Järviruoko|Phragmites australis]]*), jota rikkovat leppämetsät (*Alnus japonica*). Kansallispuiston tasainen topografia on ainutlaatuinen Japanin kansallispuistoissa.

Suoalueella elää monia harvinaisia eläinlajeja, kuten japaninkurkia, salamantereita (mm. siperiansalamantereita) ja sudenkorentoja. Kansallispuiston keskiosa oli Japanin ensimmäinen Ramsar-alue.

## Lähteet
* Kushiron suomaan kansallispuisto Japanin ympäristöministeriön sivuilla  

### Viitteet

## Aiheesta muualla
* Kushiron suomaan kansallispuisto Japanin ympäristöministeriön sivuilla
Gadžijevo

**Gadžijevo** () on noin 11 000 asukkaan suljettu kaupunki ja hallintopiiri  Aleksandrovskin kaupunkipiirikunnassa Murmanskin alueella Venäjällä, Kuolanvuonon suusta länteen erkanevan Saitavuonon rannalla 32 km Murmanskista pohjoiseen. 

Gadžijevossa on Venäjän pohjoisen laivaston tukikohta, jonka perustamisen myötä asutus sai alkunsa vuonna 1957. Se tunnettiin tuolloin nimellä **Jagelnaja Guba** (Ягельная Губа) samannimisen lahden mukaan, jonka rannalla tukikohta sijaitsee. Vuonna 1967 nimi muutettiin Gadžijevoksi. Vuonna 1981 paikkakunta sai suljetun kaupungin statuksen ja uuden nimen **Skalistyi** (Скалистый); siihen viitattiin kuitenkin koodinimellä **Murmansk-130**. Skalistyi-nimi virallistettiin vuonna  1994, mutta muutettiin takaisin Gadžijevoksi 1999.

Vuosina 2004–2008 Skalistyi oli hallinnollisesti kaupunkipiirikunta, jonka asutuskeskuksia olivat Gadžijevon kaupunki sekä Saitavuonon (Saida Guba), Olenja Guban ja Kuvšinskaja Salman taajamat. Vuonna 2008 se yhdistettiin uuteen suurempaan, koko Kuolanvuonon länsirannan kattavaan Aleksandrovskin kaupunkipiirikuntaan. Tähän kuuluvat myös Poljarnyin ja Snežnogorskin suljetut kaupungit. Aleksandrovskin puitteissa entinen Skalistyi asutuskeskuksineen muodostaa nyt Gadžijevon hallintopiirin (*adminstrativnyi okrug Gadžijevo*).

Saitavuonoon on Kurtšatov-instituutin johdolla ja saksalaisten rahoituksella rakennettu ydinsukellusveneiden käytöstä poistettujen reaktoreiden väliaikaisvarastointilaitos, joka aloitti toimintansa 2006. Paikalla on tilaa 120 reaktoriyksikölle; säilytysaika on 75 vuotta.
## Lähteet
*Skalistyin kaupunkipiirikunta .(nyk. Gadžijevon hallintopiiri)  Murmanskin alueen sivusto 
*Aleksandrovskin kaupunkipiirikunta . Murmanskin alueen sivusto 

## Aiheesta muualla
*Gadžijevon sivusto  
*Valokuvia Gadžijevosta  
*Kaupungin kartta
Harald Gille

**Harald Gille** (norjaksi *Harald IV Magnusson Gille) ;* (1103–1136) oli Norjan kuningas vuosina 1130–1136. 

Harald oli syntynyt Irlannissa, ja hän lienee saanut liikanimensä Gille sanaparista *Gilla Críst*, Kristuksen palvelija. Hänen valtaannousunsa merkitsi kansalaissotien aikakauden alkua, ja tänä aikana Norjassa käytiin jatkuvasti julmaa kamppailua oikeudesta kruunuun.

Harald saapui Norjaan vuonna 1128  ja ilmoitti olevansa edesmenneen kuningas Maunu Paljassäären poika ja hallitsevan kuninkaan Sigurd Jerusaleminkävijän velipuoli. Harald läpäisi tulikokeen eli käveli tulisilla hiilillä, mikä ajan uskomusten mukaan todisti hänen puhuvan totta.

Sigurd hyväksyi hänet veljekseen sillä ehdolla, ettei Harald vaatisi osuutta valtakunnasta Sigurdin tai hänen poikansa Maunun elinaikana. Harald piti lupauksensa Sigurdin kuolemaan asti. Sigurdin kuoleman jälkeen Haraldin ja Maunun välille puhkesi kuitenkin sota, jonka Harald viimein voitti vuonna 1135. Harald kastroitti ja sokaistutti Maunun ja sulki tämän luostariin. Tämän jälkeen Harald Gille hallitsi Norjaa yksin, mutta kruunua tavoitellut Sigurd Slembe surmasi hänet jo vuonna 1136. 

Haraldilla ja hänen puolisollaan Ingrid Ragvaldsdotterilla oli kolme poikaa, Inge, Sigurd ja Östen. Heistä kaikista tuli vuorollaan Norjan kuninkaita.

## Lähteet
Port Said

**Port Said** () on kaupunki Egyptissä Suezin kanavan Välimeren puoleisessa päässä. 

## Maantiede

Port Said sijaitsee Egyptin koillisosassa Suezin kanavan pohjoiskärjessä. Kanavan toisella puolella idässä sijaitsee Port Fuad. Kaupunki kuuluu Port Saidin kuvernementtiin, josta sen rakennettu alue muodostaa suurimman osan.

## Historia

Port Saidin perustaminen liittyi Suezin kanavan kaivuutöiden aloitukseen. Suezin kanavan rakennustyöt aloitettiin vuonna 1859. Rakennustöiden aloittamista kediivi Sa'idille oli suositellut hänen ranskalainen ystävänsä Ferdinand de Lesseps. Hankkeen rahoittivat ranskalaiset ja egyptiläiset sijoittajat. Kanavan suulle perustettu kaupunki nimettiin kediivin mukaan. Kaupungin paikka ei ollut lyhyin mahdollinen reitti Punaisellemerelle, mutta meren syvyys sen kohdalla sopi erityisen hyvin kanavahanketta varten. Suurin osa nykyisen kaupungin alueesta oli alun perin meren alla. Paikalla oli vain pieni Manzalajärven Välimerestä hiekkasärkkä. Sitä täytettiin satamaa ruopattaessa saadulla mudalla ja hiekalla, sekä merivettä kestävillä tekokivillä. Kivet painoivat 22 tonnia kappale ja niillä rakennettiin kaksi valtavaa aallonmurtajaa. Aallonmurtajat valmistuivat vuonna 1868 ja Suezin kanava aukesi vuonna 1869. Kaupungin väkiluku oli noin 10&nbsp;000. Kaupunki koostui perinteisestä egyptiläistyylisestä osasta ja eurooppalaisen ruutukaavan mukaisesta osasta.

Port Saidista oli Suezin kanavan laivaliikenteen ansiosta 1800-luvun loppuun mennessä kasvanut maailman suurin hiilenottopaikka. Vuonna 1904 valmistui myös rautatieyhteys Kairoon ja Ismailiaan, mikä teki Port Saidista myös Aleksandrian jälkeen maan toiseksi tärkeimmän sataman. Sen kautta vietiin esimerkiksi puuvillaa ja riisiä. Kaupunkiin rakennettiin myös kalanjalostamo. Gamal Abdel Nasser kansallisti Suezin kanavan vuonna 1956, mitä seurasi Suezin kriisi. Port Said kärsi merkittäviä vahinkoja ilmaiskuissa ja 5. marraskuuta ranskalaisten ja brittien tekemässä maihinnousussa. Maat joutuivat kriisin päätteeksi vetäytymään Egyptistä kansainvälisen painostuksen takia. Sodan jälkeen kaupungin vauriot korjattiin, mutta raivostunut väkijoukko kaatoi Ferdinand de Lessepsin suuren pronssipatsaan eurooppalaisten maan asioihin sekaantumisen symbolina. Suezin kanava suljettiin usean vuoden ajaksi kuuden päivän sodan seurauksena vuonna 1967. Kanava avattiin uudelleen Anwar Sadatin kaudella vuonna 1975. Sadatin politiikkaan kuulunut "avautuminen" kaupungin kehittämiseen ja uuden verovapaan teollisuusalueen perustamiseen.

## Talous ja liikenne
Egypti saa huomattavan osan valtion tuloista Suezin kanavan käytöstä perittävistä maksuista. Port Saidin teollisuuden tuotteita ovat esimerkiksi autojen akut ja renkaat, tekstiili ja kosmetiikka. Muita merkittäviä aloja ovat julkaisutoiminta, tietotekniikka ja rakennusala. Kaupungissa on satama ja telakka, sekä rautatieyhteys Ismailiaan.

## Lähteet

## Aiheesta muualla
Sandland

**Sandland** ( on Akira Toriyaman piirtämä manga. Japanissa sarjaa on ilmestynyt 14 osaa, mutta Suomessa sarja on julkaistu yhtenä osana. Se kertoo paholaisesta, joka liittoutuu hirviön ja ihmisen kanssa etsimään lähdettä. Kylässä on hirmuinen vesipula, ja ainoat tunnetut lähteet omistaa ahne kuningas. Sarjakuva saa mullistavia käänteitä, kun asiat alkavat selkeytyä. Takakansi suosittelee sarjaa yli 12-vuotiaille. Sandland tarkoittaa suomeksi Hiekkamaata.

Mangaan perustuva videopeli *[[Sand Land (videopeli)|Sand Land]]* on julkaistu vuonna 2024.

## Lähteet

## Aiheesta muualla
*